**Istutame Eesti 100 sünnipäevaks igaüks oma tamme!**

Viie aasta pärast tähistame Eesti Vabariigi 100. sünnipäeva. Üks tore kingitus mida saame nii oma riigile kui iseendale teha, on istutada järgmisteks aastasadadeks päris oma tammepuu.

Tammes on väärikust ja tarkust, tammedega on meieni jõudnud lood ja legendid ajaloost. Vabariigi 100. sünnipäeva auks rajatakse igasse Eesti maakonda kodumaistest tammetõrudest sirguvad tammepargid, salud või alleed. Tõrude kogumise ja nendest istikute kasvatamine loob väga isikliku sideme oma maa ja loodusega.

**Tule Sinagi oma sõprade ja vanematega eeloleval pühapäeval, 29. septembril kell 12 Kadrioru pargi kontserdiväljakule ja korjame ühiselt tõrusid, millest oma tammepuud kasvatame!**

EESTI 100 TAMME perepäeval esinevad Ott Lepland, ansambel Kõrsikud ning Lasteekraani Muusikastuudio. Kohal on Nukufilmi Lastestuudio koos Lottega ning tegevust jagub erinevates loodusteemalistes meisterdamistubades.

Oma korjatud tõru saad kohapeal mullaga topsi sisse kasvama panna ja koju kaasa võtta.

Kohtume mihklipäeval, 29. septembril Kadrioru pargi kontserdiväljakul ja paneme oma riigile väärikad sünnipäevakingid kasvama!

Vaata rohkem: [facebook.com/100tamme](https://www.facebook.com/100tamme)